Mərhəmətli və Bağışlayan Allahın adı ilə.
السّلام عليکم و رحمةالله
الحمدلله ربّ‌العالمين
الحمدلله الّذي خلق السّماوات و الارض
و جعل الظّلمات و النّور
نحمده و نسبّحه و نتوب اليه
و نصلّي و نسلّم علي حبيبه و نجيبه و خيرته في خلقه
سيّدنا و نبيّنا ابي‌القاسم المصطفي محمّد
و علي ءاله الاطيبين الاطهرين المنتجبين
الهداة المهديّين المعصومين
سيّما بقيّةالله في الارضين
Bu mübarək bayram münasibətilə
siz qardaş və bacılarımın hamısını, əziz İran xalqını
və dünyadakı bütün müsəlmanları təbrik edirəm.
Siz namazqılanlara və eləcə də özümə
ilahi təqvaya riayət etməyi, pərhizkarlığı,
nəfsinə qarşı diqqətli olmağı və günahdan uzaq durmağı tövsiyə edirəm.
Builki ramazan ayı sözün həqiqi mənasında mübarək bir ay oldu,
ilahi bərəkət xalqımızın üzərinə yağış kimi yağdı. Bunun nişanələrini
uzun və isti yay günlərində tutn oruclardaula,
ölkənin dörd bir yanında geniş şəkildə təşkil olunan Quran məclislərində,
böyük dua və təvəssül məclislərində
– hansılarda ki, minlərlə gənc, qoca, kişi və qadın əlini dua və yalvarışla göyə uzadır,
öz Rəbbi ilə itaətkar bir formada, ixlasla danışır
– habelə verilən ehsanlarda, küçələrdə, məscidlərdə, ictimai yerlərdə açılan iftar süfrələrində
– sevindirici haldır ki, son bir neçə ildə bu, geniş hal alıb – və ən nəhayət möhtəşəm Qüds günü yürüşündə görmək olar.
Bütün bunlar ilahi rəhmətin əlamətləridir.
Mübarək ramazan ayının 23-cü gecəsi
– Qədr gecəsi münasibətilə səhərə qədər oyaq qalmış camaat
həmin gecənin səhəri isti yay günündə orucağız bu böyük yürüşdə iştirak etdi.
İran xalqını doğru-dürüst tanımağın yolu bunlardır. İran xalqı budur.
İran xalqı ramazan ayında ibadət mehrabında da,
imperializmə qarşı mübarizə meydanında da özünü belə parlaq şəkildə təqdim edir, nümayiş etdirir.
Bizim xalqımızı başqalarının qərəzli dillərindən tanımaq lazım deyil.
Bizim xalqımızı özündən, şüarlarından, hərəkətlərindən,
bu əzəmətli təzahürlərindən tanımaq lazımdır. Budur İran xalqı!
Düşmənin İran xalqı haqqında yanlış təsəvvür formalaşdırmaq üçün göstərdiyi səylər
və təəssüflər olsun ki, bəzi anlamazların da onların dilindən alıb təkrar etdikləri yalandır, yanlışdır.
İran xalqı o xalqdır ki, özünün müxtəlif keyfiyyətlərini, nəyə qadir olduğunu bu ramazan ayında göstərdi.
İnşallah ki, bu gün siz “məqbul” alacaqsınız.
Bu gün, inşallah, bayram münasibətilə İran xalqı
bu ibadətinə görə lütf və mərhəmət mənbəyi olan Uca Yaradandan “məqbul” qiyməti alacaq.
İnşallah, sizlərdən bəziləri “məqbul” almaqdan əlavə,
mükafat da qazanacaq, dərəcə də alacaq, ruhi-mənəvi yüksəlişə də nail olacaq.
İran xalqının şüarları onun hansı yolu tutduğunu göstərdi.
Qüds günü “Amerikaya ölüm!”, “İsrailə ölüm!” şüarları ölkəni bürümüşdü.
Özü də bu təkcə paytaxt Tehrana və böyük şəhərlərə aid deyildi.
Bu möhtəşəm hərəkat bütün ölkəni əhatə etmişdi.
Pərvərdigara! Öz lütf və mərhəmətinlə İran xalqından qəbul et.
Pərvərdigara! Öz mənəvi dəstəyini, mərhəmətini və sonsuz lütfünü bu xalqa yağdır.
Pərvərdigara! Əziz şəhidlərimizə, dahi liderimiz İmam Xomeyniyə (r.ə),
bu yolda xalqımıza kömək etmiş, dəstək olmuş hər kəsə
Öz rəhmət və bağışlamanı şamil et.
Mərhəmətli və Bağışlayan Allahın adı ilə.
And olsun axşam çağına ki, insan (ömrünü bihudə işlərə sərf etməklə, dünyanı axirətdən üstün tutmaqla) ziyan içindədir.
Yalnız iman gətirib yaxşı əməllər edən, bir-birinə haqqı tövsiyə edən və səbri tövsiyə edən kimsələrdən başqa!” (“Əsr” surəsi, 1-3-cü ayələr)
Mərhəmətli və Bağışlayan Allahın adı ilə.
و الحمدلله ربّ العالمين
و الصّلاة و السّلام علي سيّدنا و نبيّنا ابي‌القاسم المصطفي محمّد
و صلّ علي ائمّة المسلمين و حماة المستضعفين، اميرالمؤمنين
و سيّدة نساء العالمين و الحسن و الحسين
سبطي الرّحمة و امامي الهدي و عليّ بن الحسين زين‌العابدين و محمّد بن عليٍّ
و جعفر بن محمّدٍ و موسي بن جعفرٍ و عليّ بن موسي و محمّد بن عليٍّ و عليّ بن محمّدٍ
و الحسن بن عليٍّ و الخلف الهادي المهديّ
حججک علي عبادک و امنائک في بلادک
İkinci xütbədə, ilk olaraq,
namaz qılan qardaş və bacılarımı salamlayır, onlara salamatlıq diləyir,
hamını bayram münasibətilə təbrik edir, hamıya təqvanı tövsiyə edirəm.
Bu ramazan ayında və ondan əvvəl regionumuzda
xoşagəlməz hadisələr baş verdi və bu olaylar indi də davam etməkdədir.
Təəssüflər olsun ki, xeyirsiz əllər bu mübarək ayı region xalqlarının çoxu üçün acınacaqlı etdi.
Yəməndə, Bəhreyndə, Fələstində, Suriyada
mömin, müsəlman camaatın çoxu düşmənin bəd əməlləri ucbatından
çətin günlər keçirdi, orucunu çox çətin şəraitdə tutdu.
Bütün bu olaylar xalqımızı narahat edir.
Digər bir mühüm məsələ bizim öz ölkəmizlə əlaqədar olan nüvə danışıqları məsələsidir.
Bu mövzu ilə bağlı bir neçə mühüm məqamı qeyd etməyi lazım bilirəm.
Əvvəla, mən bu uzun və yorucu danışıqlarla əlaqəli rəsmilərə,
möhtərəm ölkə başçısına xüsusilə də bilavasitə danışıqlarda təmsil olunmuş komandaya
həqiqətən də zəhmət çəkdiklərinə, səy göstərdiklərinə görə təşəkkürümü bildirmək istəyirəm.
İstər hazırlanmış o mətn əvvəlcədən müəyyən olunmuş hüquqi prosedurları keçdikdən sonra
qəbul olunsun, istərsə də olunmasın, Allah yanında onların əcri vardır.
Bunu mən yaxından söhbətimizdə o qardaşlarımızın özlərinə də demişəm.
Əlbəttə ki, bu mətnin təsdiqlənməsi üçün öncədən müəyyən olunmuş qanuni prosedur mövcuddur,
bu sənəd həmin proseduru keçməlidir və keçəcək də; inşallah.
Bizim gözləntimiz budur ki, rəsmilər
son nəticədə xalqa təqdim edəcəklərini Qiyamətdə alnıaçıq-üzüağ şəkildə
Allah-taalaya da təqdim edə bilmək üçün ölkəmizin və xalqımızın mənafeyini tam diqqətlə nəzərə alsınlar.
Növbəti mühüm məqam budur ki, bu mətnin təsdiqlənib-təsdiqlənməməyindən asılı olmayaraq,
Allahın köməyi ilə, ondan hansısa sui-istifadə halına icazə verilməyəcək.
Kimincə İslam dövlətinin əsas prinsiplərinə xələl gətirməsinə imkan verilməyəcək.
Allahın köməyi ilə, ölkəmizin müdafiə qabiliyyəti və təhlükəsizliyinin hüdudları qorunacaq
(belə ki düşmənlərin özəlliklə bu məsələnin üzərinə həddən artıq getdiyini bilirik).
İslam Respublikası öz müdafiə və təhlükəsizlik qabiliyyətinin qorunması mövzusunda
– özü də düşmənlərin yaratdığı bu təhdid atmosferində
– heç bir zaman düşmənin haqsız tələblərinə boyun əyməyəcək.
Bundan başqa, istər razılaşma üçün hazırlanmış mətn təsdiqlənsin, istərsə də təsdiqlənməsin,
biz regiondakı dostlarımızı dəstəkləməkdən əl çəkməyəcəyik.
Fələstin xalqını, məzlum Yəmən xalqını,
Suriya xalqını və dövlətini, İraq xalqını və dövlətini, məzlum Bəhreyn xalqını,
Livan və Fələstindəki sadiq mücahidləri
həmişə himayə edəcək və dəstəkləyəcəyik.
Qeyd olunası digər bir mühüm məqam odur ki, bu danışıqlara, razılaşma üçün mətnin hazırlanmasına baxmayaraq,
istənilən halda bizim imperialist Amerika dövlətinə münasibətdə siyasətimiz əsla dəyişməyəcək.
Dəfələrlə təkrarladığımız kimi,
biz dünya və regiondakı müxtəlif məsələlərlə bağlı Amerika ilə hansısa müzakirələr aparmaq niyyətində deyilik;
ikitərəfli məsələlər ətrafında da heç bir danışığa getmək fikrimiz yoxdur.
Doğrudur, nüvə məsələsi kimi müstəsna hallarda ölkənin mənafeyinə uyğun olaraq müəyyən danışıqlar aparmışıq.
Hazırkı nüvə danışıqları yeganə situasiya deyil, bundan əvvəl də müəyyən müzakirələrimiz olub;
bundan əvvəlki çıxışlarımda mən bu barədə danışmışam.
Amerikanın regionda yürütdüyü siyasət İslam Respublikasının siyasətindən 180 dərəcə fərqlənir.
Amerikalılar Livandakı müqavimət hərəkatını, ən fədakar milli müdafiə qüvvələri olan “Hizbullah”ı
terrorçuluqda suçlayırlar. Bundan böyük insafsızlıq ola bilməz.
Bu davranışlarının qarşısında hələ uşaq qatili olan terrorçu İsrail dövlətini də himayə edirlər.
Belə bir siyasətlə necə hansısa danışıqlara getmək, nəyi isə müzakirə etmək,
hansısa razılaşma əldə etmək olar?
Hələ başqa məsələlər də var ki, mən o barədə ətraflı danışmağı başqa bir vaxta saxlayıram.
Amerikanın son günlərdə qürrələnərək verdiyi bəyanatlara da münasibət bildirmək yerinə düşər.
Nüvə danışıqlarının sona çatmasından sonra bu bir neçə gün ərzində
Amerika rəsmiləri – ABŞ-ın dövlət adamları, dövlət xanımları – özlərini öyməklə, qürrələnməklə məşğuldurlar,
hərəsi bir cür qürrələnib bir şey danışır. Əlbəttə, bizim onların bu işinə bir iradımız yoxdur, qoy nə edirlər etsinlər.
Onları buna ölkələrində üz-üzə qaldıqları daxili problemlər vadar edir. Çarəsiz qalıb qürrələnirlər ki,
“bəs biz İranı danışıqlar masasına oturmağa məcbur etdik, biz İranı təslim etdik,
İranın nüvə silahı əldə etməsinə mane olduq, filan üstünlüyü qazandıq” və s.
Amma əslində məsələ başqa cürdür.
Onlar deyirlər ki, İranın nüvə silahı əldə etməsinin qarşısını alıblar.
İranın nüvə silahı əldə edib-etməməyinin Amerika və ya ondan qeyrisi ilə aparılan danışıqlarla heç bir əlaqəsi yoxdur.
Bunu onlar özləri də bilirlər. Hətta nüvə silahı əldə etməyin haram olduğu barədə fətva çıxarıldığını dilə gətirib dedikləri vaxtlar da olub.
Biz nüvə silahı istehsal etməyi, bu silahı özündə saxlamağı
və ondan istifadə etməyi Quranın hökmünə və İslam şəriətinə əsasən haram bilirik
və bu işə heç bir zaman əl qoymarıq. Bunun nə onlarla, nə də bu danışıqlarla heç bir əlaqəsi yoxdur.
Bunun həqiqət olduğunu onlar özləri də bilirlər.
Bilirlər ki, nüvə silahı istehsal etmək məsələsində İslam Respublikasına mane olan
onların təhdidləri, top-tüfəngləri deyil, dini inancdır. Bu fətvanın bizim üçün nə qədər əhəmiyyətli olduğunu bilirlər,
amma yenə də deyirlər ki, “İranın qabağını alan biz olduq”.
Öz xalqlarına belə düzünü demirlər, həqiqəti söyləmirlər.
Digər müxtəlif məsələlər haqda danışanda da
deyirlər ki, biz nüvə sənayesi ilə bağlı filan addımı atmışıq, filanı demişik,
İranı təslim etmişik. İranın təslim olmağını ancaq yuxularında görərlər.
Amerikanın bundan əvvəlki 5 prezidenti inqilabın ilk günündən bu günə qədər
İslam Respublikasını təslim etmək arzusu ilə ya öldü, ya da tarixdə itib-batdı; siz də onlar kimi.
Siz də heç vaxt bu arzuya çatmayacaqsınız ki, müsəlman İranını təslim edəsiniz.
Amerika prezidentinin son bir neçə gün ərzində etdiyi çıxışlarda bir məqam da duyulurdu ki,
bu da Amerikanın keçmiş səhvlərinin etirafıdır.
Əlbəttə ki, onun dedikləri xalvardan bir ovuc qədərdir.
O etiraf etdi ki, 28 mordadda amerikalılar İranda səhvə yol veriblər;
etiraf etdi ki, Səddam Hüseynə kömək etməkdə səhv ediblər.
2-3 məsələni qeyd etdi, amma onlarla başqa məsələlər qaldı.
II Pəhləvi rejiminin 25 il davam edən zülmkar və qəddar hakimiyyətini demədi;
Amerikanın vasitəçiliyi ilə törədilən işgəncələri, qarətləri, qətlləri, cinayətləri, faciələri,
İran xalqının məhv edilən qürurunu,
bu xalqın ayaqlar altında tapdanan daxili və xarici mənafeyini demədi,
sionistlərin işğalçılığını demədi,
dənizdən açılan raket atəşi ilə İrana məxsus sərnişin təyyarəsinin qəzaya uğradılmasını demədi;
bir çox başqa şeylərdən danışmadı. Yalnız bir neçə səhvlərini qeyd etdi.
Mən nəsihət olaraq o cənablara bir söz demək istəyirəm:
28 mordaddan, yaxud 8 illik Müqəddəs Müdafiə savaşından uzun illər keçəndən sonra
bu gün siz səhvə yol verdiyinizi etiraf edirsiniz.
Mən demək istəyirəm ki, hazırda da siz səhv edirsiniz,
bu regionun müxtəlif yerlərində,
özəlliklə də İslam Respublikasına və İran xalqına qarşı səhvə yol verməkdəsiniz.
Bir neçə ildən sonra başqa birisi gələcək və bu gün siz sizdən əvvəlkilərin səhvini
onların üzünə vurduğunuz kimi, o da sizin səhvlərinizi üzünüzə vuracaq.
Siz də səhv edirsiniz, ayılın, səhvlərdən uzaqlaşın, həqiqəti dərk edin.
Bu regionda onlar çox böyük səhvlərə yol verirlər.
İran xalqına isə mənim demək istədiyim budur:
Allahın yardımı və dəstəyi ilə, İslam Respublikası
güclü və qüdrətlidir, günü-gündən də daha da güclənir.
Artıq 10-12 ildir ki, iqtisadi imkanları və s. baxımından dünyanın ən qüdrətli dövlətləri sırasında olan 6 böyük dövlət
İranın nüvə sənayesi sahəsində inkişafına əngəl olmaq məqsədilə
ölkəmizlə üz-üzə durub.
Məqsədlərinin məhz bu olduğunu açıq-açığına deyiblər də.
Əsl məqsədləri budur ki, ölkəmizdə nüvə sənayesinin kökü tamamilə kəsilsin.
Bunu illər öncə bizim rəsmilərimizə də açıq-açığına demişdilər, bu gün də o arzu ilə yaşayırlar.
İslam Respublikası ilə 10 il, 12 il davam edən çəkişmədən sonra
nəticə bu oldu ki, bu gün həmin 6 dövlət əlacsız qalıb
ölkəmizdə bir neçə min sentrifuqanın fəaliyyətinə dözməyə razı olur.
Bu sənayenin ölkəmizdə davam etdirilməsinə dözməkdən başqa çarələri yoxdur.
Bu sahədə elmi araşdırmaların, inkişafın davam etməsinə dözməkdən başqa əlacları yoxdur.
Nüvə sənayesi sahəsində elmi araşdırmalar və inkişaf davam etdiriləcək.
Nüvə sənayesinin fəaliyyəti davam edəcək.
Onlar illərlə buna əngəl olmağa çalışıblar, amma bu gün
heç bir etirazları olmadığını kağız üzərində yazıb altına imza atırlar. Bu, İran xalqının iqtidarı demək deyilmi?
Bu, xalqımızın mübarizliyinin, müqavimətinin,
əziz alimlərimizin təşəbbüskarlığının, şücaət və bacarığının nəticəsidir.
Şəhriyarilərə, Rezayinejadlara, Əhmədirouşənlərə, Əliməhəmmədilərə Allah rəhmət etsin.
Nüvə elmi sahəsində çalışdığına görə şəhid edilmiş insanlara Allah rəhmət etsin, onların ailə üzvlərinə Allah-taala Öz mərhəmətini nəsib etsin.
Haqq sözünün üstündə möhkəm durub öz hüquqlarını təmin etmək uğrunda mərdliklə mübarizə aparan xalqdan Allah Öz mərhəmətini əsirgəməsin.
Son olaraq bir şeyi də deyim.
O cənab deyib ki, İran ordusunu məhv edə bilər.
Köhnədən qocalarımız belə sözlərə “qürbətdə danışılan söz” deyirdilər.
Mən bu barədə heç nə demək istəmirəm,
onlar bu sözləri eşidəcəklər, əgər vəziyyəti düzgün anlamaq,
öz təcrübələrindən düzgün istifadə etmək istəyirlərsə,
bilsinlər: əlbəttə ki, biz heç bir müharibəni alqışlamırıq,
heç bir müharibədə qabağa düşmərik, ilk olaraq hərəkətə keçmərik,
amma əgər burada bir müharibə baş versə,
o müharibədən məğlub və xəcalətli çıxan təcavüzkar və cinayətkar Amerika olacaq.
Mərhəmətli və Bağışlayan Allahın adı ilə.
(Ya Peyğəmbər!) Allahın köməyi və zəfər (Məkkənin fəthi) gəldiyi zaman,
insanların dəstə-dəstə Allahın dininə (İslama) daxil olduqlarını gördüyün zaman
Rəbbini həmd-səna ilə təqdis et və Ondan bağışlanmağını dilə. Həqiqətən, O, tövbələri qəbul edəndir!” (“Nəsr” surəsi, 1-3-cü ayələr)
Allahın salamı, rəhməti və bərəkəti nəsibiniz olsun.